b"\n_START_ARTICLE_\nExecuci\xc3\xb3 d'hipoteca\n_START_PARAGRAPH_\nEn Dret processal, es denomina execuci\xc3\xb3 d'hipoteca  (dins d'una acci\xc3\xb3 hipotec\xc3\xa0ria),  a un procediment executiu a trav\xc3\xa9s del qual s'ordena la venda d'un b\xc3\xa9 immoble que estava gravat amb una hipoteca per incompliment del deutor de les obligacions garantides amb la hipoteca. _NEWLINE_Es tracta d'un procediment r\xc3\xa0pid i reglat, mitjan\xc3\xa7ant el qual es busca de manera transparent, normalment mitjan\xc3\xa7ant subhasta p\xc3\xbablica, fer efectiu el valor del b\xc3\xa9 immoble per pagar els deutes no satisfets._NEWLINE_Una vegada venut el b\xc3\xa9 immoble i pagats els deutors hipotecaris, l'import restant de la venda del b\xc3\xa9 es retorna al propietari del b\xc3\xa9 immoble (que no ha de coincidir sempre amb el deutor).\n_START_SECTION_\nCaracter\xc3\xadstiques\n_START_PARAGRAPH_\nEls procediments d'execuci\xc3\xb3 d'hipoteques estan regulats per la llei, i normalment han de complir una s\xc3\xa8rie de tr\xc3\xa0mits que intenten maximitzar la publicitat i la transpar\xc3\xa8ncia del procediment de venda de l'immoble, amb la finalitat d'obtenir-ne el preu m\xc3\xa9s just possible, dins de les circumst\xc3\xa0ncies, per al propietari._NEWLINE_D'altra banda, els procediments s\xc3\xb3n m\xc3\xa9s simplificats que els ordinaris, ja que no entren a con\xc3\xa8ixer sobre el deute en si. Els \xc3\xbanics aspectes que s'estudien en una execuci\xc3\xb3 de la hipoteca \xc3\xa9s si existeix aquesta hipoteca i si el deute ha estat impagat, sense importar-ne el motiu pel qual aquest deute va ser impagat, que seria objecte d'un segon procediment ordinari per a la devoluci\xc3\xb3 del deute. El motiu \xc3\xa9s donar una major seguretat jur\xc3\xaddica al creditor per al cobrament del seu cr\xc3\xa8dit, enfortint amb aix\xc3\xb2 el tr\xc3\xa0fic comercial."